Ինչպես ուրբաթ օրը հայտարարեց էներգետիկայի նախարար Արմեն Մովսիսյանը, Մեծամորի ատոմակայանը կվերագործարկվի այս ամսվա վերջին՝ առանց ծրագրված վերալիցքավորման: Ատոմակայանի ռեակտորը կրկին կկանգնեցվի ապրիլին: Նախարարի պնդմամբ, միջուկային վառելիքի մատակարարման հարցում արդեն համաձայնություն է ձեռք բերվել ռուսական կողմի հետ եւ որոշվել է վերալիցքավորումը հետաձգել՝ խուսափելու համար հաջորդ ձմռանը ատոմակայանը կրկին կանգնեցնելուց: